SET ปิดลบ 2 จุด โบรกฯแนะจับตาเจรจาการค้าสหรัฐ-จีน 10-11 ต.ค.นี้
SET ปิดลบ 2 จุด โบรกฯแนะจับตาเจรจาการค้าสหรัฐ-จีน 10-11 ต.ค.นี้ โดยดัชนีปิดตลาดวันนี้ ที่ระดับ 1,612.17 จุด ลบ 1.54 จุด หรือ 0.10% มูลค่าการซื้อขาย 3.65 หมื่นล้านบาท
SET ปิดลบ 2 จุด โบรกฯแนะจับตาเจรจาการค้าสหรัฐ-จีน 10-11 ต.ค.นี้ โดยดัชนีปิดตลาดที่ระดับ 1,612.17 จุด ลบ 1.54 จุด หรือ 0.10% มูลค่าซื้อขาย 3.65 หมื่นล้านบาท
8 ต.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,612.17 จุด ลบ 1.54 จุด หรือ 0.10% มูลค่าการซื้อขาย 3.65 หมื่นล้านบาท
10 หุ้นกดดัชนีวันนี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าปรับตัวขึ้นได้ดี แต่มาในช่วงบ่ายก็เจอแรงขายทำกำไรออกมา ทำให้สวนทางตลาดหุ้นในภูมิภาคเอเชียที่วันนี้เคลื่อนไหวในแดนบวกกัน ขณะที่ตลาดในยุโรปที่เทรดบ่ายนี้ต่างติดลบ โดยยังต้องติดตามการเจรจาการค้าระหว่างสหรัฐฯ และจีน ที่จะมีขึ้นในวันที่ 10-11 ต.ค.นี้ ซึ่งยังมีความไม่แน่นอนอยู่
ทั้งนี้ จะเห็นได้ว่าหุ้นในกลุ่มพลังงาน, กลุ่มแบงก์ และกลุ่มอสังหาริมทรัพย์ ยังเผชิญแรงขายทำกำไรออกมา เนื่องจากนักวิเคราะห์ฯได้มองผลประกอบการไตรมาส 3/62 แล้วเห็นว่ายังไม่ฟื้นตัว แม้แต่หุ้น SCC ก็เผชิญแรงขายที่ยังไม่หมด เพราะจากการ Preview ผลประกอบการไตรมาส 3/62 แล้ว ในส่วนธุรกิจปิโตรเคมียังไม่ดี
แนวโน้มการลงทุนในวันพรุ่งนี้ (9 ต.ค.) นายศราวุธ กล่าวว่า ตลาดฯคงจะแกว่งขึ้น/ลงในกรอบแคบ โดยให้แนวรับไว้ที่ 1,605 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
SCC มูลค่าการซื้อขาย 1,855.75 ล้านบาท ปิดที่ 386.00 บาท ลดลง 3.00 บาท
PTT มูลค่าการซื้อขาย 1,193.79 ล้านบาท ปิดที่ 45.75 บาท ลดลง 0.25 บาท
CPALL มูลค่าการซื้อขาย 1,034.88 ล้านบาท ปิดที่ 80.25 บาท ลดลง 0.50 บาท
KTC มูลค่าการซื้อขาย 956.46 ล้านบาท ปิดที่ 39.75 บาท ลดลง 2.00 บาท
BANPU มูลค่าการซื้อขาย 906.58 ล้านบาท ปิดที่ 12.40 บาท ลดลง 0.20 บาท